CELEX: 32022R0652
Language: et
Date: 2022-04-20 00:00:00
Title: Komisjoni rakendusmäärus (EL) 2022/652, 20. aprill 2022, millega antakse luba kasutada mõruapelsini ekstrakti teatavate loomaliikide söödalisandina (EMPs kohaldatav tekst)

21.4.2022   
               
               
                  ET
               
               
                  Euroopa Liidu Teataja
               
               
                  L 119/74
               
            
         KOMISJONI RAKENDUSMÄÄRUS (EL) 2022/652,
         20. aprill 2022,
         millega antakse luba kasutada mõruapelsini ekstrakti teatavate loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord. Kõnealuse määruse artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
                  
               
                     (2)
                  
                  
                     Direktiivi 70/524/EMÜ alusel anti tähtajatu luba kasutada mõruapelsini ekstrakti kõikide loomaliikide söödalisandina. Vastavalt määruse (EÜ) nr 1831/2003 artikli 10 lõike 1 punktile b kanti see söödalisand olemasoleva tootena seejärel söödalisandite registrisse.
                  
               
                     (3)
                  
                  
                     Taotleja taotles kõnealuse söödalisandi liigitamist söödalisandite kategooriasse „organoleptilised lisandid“ ja funktsionaalrühma „lõhna- ja maitseained“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (4)
                  
                  
                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus hinnata mõruapelsini ekstrakti uuesti kõikide loomaliikide puhul.
                  
               
                     (5)
                  
                  
                     Taotleja soovis, et mõruapelsini ekstrakti lubataks kasutada ka joogivees. Määrus (EÜ) nr 1831/2003 ei võimalda siiski lubada lõhna- ja maitseaine kasutamist joogivees. Seepärast ei tohiks lubada mõruapelsini ekstrakti joogivees kasutada.
                  
               
                     (6)
                  
                  
                     Euroopa Toiduohutusamet (edaspidi „toiduohutusamet“) jõudis oma 23. juuni 2021. aasta arvamuses (3) järeldusele, et kavandatud kasutustingimuste juures ei avalda mõruapelsini ekstrakt kahjulikku mõju ei loomade ega tarbijate tervisele ega keskkonnale. Toiduohutusamet jõudis ka järeldusele, et mõruapelsini ekstrakti tuleks käsitada nahka ja silmi ärritavana ning nahka ja hingamisteid sensibiliseerivana. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
                  
               
                     (7)
                  
                  
                     Toiduohutusamet jõudis järeldusele, et mõruapelsini ekstrakt on toidu maitsestamisel üldtunnustatud ja selle toime söödas on põhimõtteliselt sama nagu toidus, mistõttu ei ole vaja selle tõhusust täiendavalt tõendada. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
                  
               
                     (8)
                  
                  
                     Mõruapelsini ekstrakti hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.
                  
               
                     (9)
                  
                  
                     Parema kontrolli võimaldamiseks tuleks sätestada teatavad piirangud ja tingimused. Eelkõige tuleks söödalisandi märgistusel esitada soovitatav sisaldus. Sellise sisalduse ületamise korral tuleks eelsegu märgistusel esitada teatav teave.
                  
               
                     (10)
                  
                  
                     Asjaolu, et mõruapelsini ekstrakti kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.
                  
               
                     (11)
                  
                  
                     Kuna ohutusnõuetest ei tulene vajadust kõnealuse aine lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
                  
               
                     (12)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Loa andmine
            Lisas kirjeldatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas kõnealuses lisas esitatud tingimustel.
         
         
            Artikkel 2
            Üleminekumeetmed
            
               1.   Lisas kirjeldatud ainet ja seda ainet sisaldavaid eelsegusid, mis on toodetud ja märgistatud enne 11. novembrit 2022 kooskõlas enne 11. maid 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
            
               2.   Lisas kirjeldatud ainet sisaldavaid söödamaterjale ja segasööta, mis on toodetud ja märgistatud enne 11. maid 2023 kooskõlas enne 11. maid 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
            
            
               3.   Lisas kirjeldatud ainet sisaldavaid söödamaterjale ja segasööta, mis on toodetud ja märgistatud enne 11. maid 2024 kooskõlas enne 11. maid 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud loomadele, mis ei ole toiduloomad.
            
         
         
            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).
         
            (3)  EFSA Journal 2021;19 (7):6709.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Toimeaine sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: organoleptilised lisandid. Funktsionaalrühm: lõhna- ja maitseained
                        
                     
                  
                        2b136-ex
                     
                     
                        –
                     
                     
                        Mõruapelsini ekstrakt
                     
                     
                        
                           Söödalisandi koostis:
                        
                        Mõruapelsini ekstrakt, mis on saadud liigi Citrus × aurantium L. viljadest
                        Tahke
                        
                           Toimeaine kirjeldus:
                        
                        Mõruapelsini ekstrakt, mis on saadud liigi Citrus × aurantium L. viljadest, nagu on määratletud Euroopa Nõukogu poolt (1).
                        Flavonoidid: 45–55 %, sellest
                        
                                    —
                                 
                                 
                                    naringiin 20–30 %
                                 
                              
                                    —
                                 
                                 
                                    neohesperidiin 10–20 %
                                 
                              5-metoksüpsoraleen (tuntud ka kui bergapteen) ≤ 0,03 %
                        (–)-sünefriin ≤ 1 %
                        Euroopa Nõukogu number: 136
                        
                           Analüüsimeetod
                            (2)
                        
                        Naringiini (fütokeemiline marker) sisalduse määramine söödalisandis:
                        
                                    —
                                 
                                 
                                    kõrgefektiivne vedelikkromatograafia (HPLC) koos UV-spektrofotomeetrilise määramisega
                                 
                              
                     
                        Broilerkanad
                        Munakanad
                        Broilerkalkunid
                        Põrsad
                        Nuumsead
                        Emised
                        Piimalehmad
                        Vasikad
                        Nuumveised
                        Lambad/kitsed
                        Hobused
                        Küülikud
                        Lõhelased
                        Dekoratiivkalad
                        Koerad
                        Kassid
                     
                     
                        –
                     
                     
                        –
                     
                     
                         
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    3.
                                 
                                 
                                    Söödalisandit ei tohi kasutada koos neohesperidiindivesinikhalkooniga (2b959).
                                 
                              
                                    4.
                                 
                                 
                                    Söödalisandi etiketil esitatakse järgmine teave:
                                    „Toimeaine soovitatav maksimumsisaldus 12 % niiskusesisaldusega täissööda kilogrammi kohta.
                                    
                                                —
                                             
                                             
                                                Broilerkanad: 102 mg
                                             
                                          
                                                —
                                             
                                             
                                                Munakanad: 151 mg
                                             
                                          
                                                —
                                             
                                             
                                                Broilerkalkunid: 136 mg
                                             
                                          
                                                —
                                             
                                             
                                                Põrsad: 182 mg
                                             
                                          
                                                —
                                             
                                             
                                                Nuumsead: 217 mg
                                             
                                          
                                                —
                                             
                                             
                                                Emised: 268 mg
                                             
                                          
                                                —
                                             
                                             
                                                Piimalehmad: 259 mg
                                             
                                          
                                                —
                                             
                                             
                                                Vasikad (piimaasendajad), nuumveised, lambad/kitsed, hobused, lõhelased, koerad ja dekoratiivkalad: 400 mg
                                             
                                          
                                                —
                                             
                                             
                                                Kassid: 80 mg
                                             
                                          
                                                —
                                             
                                             
                                                Küülikud: 161 mg.“
                                             
                                          
                              
                                    5.
                                 
                                 
                                    Eelsegu etiketil esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui eelsegu etiketil märgitud kasutuskoguse puhul ületatakse punktis 4 osutatud sisaldust.
                                 
                              
                                    6.
                                 
                                 
                                    
                                       Citrus × aurantium L. viljadest saadud mõruapelsini ekstrakti segu muude lubatud lisanditega, mis on saadud Citrus aurantium L. viljadest, ei ole söödas lubatud.
                                 
                              
                                    7.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha-, silma- ja hingamiskaitsevahendeid.
                                 
                              
                     
                        11. mai 2032
                     
                  
               (1)  „Natural sources of flavourings“ („Lõhna- ja maitseainete looduslikud allikad“) – aruanne nr 2 (2007).
            
               (2)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports